Държавен вестник, бр. 31, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  31
като възможност за прилагането є към този 
момент. Само в тази хипотеза тя би била 
в несъответствие с разпоредбата на чл. 7, 
т. 1 КЗПЧОС. Случаят не е такъв, защото 
оспорената разпоредба на чл. 43а, т. 2 е в 
пълен синхрон с чл. 2, ал. 1 и 2 НК, който 
прогласява същия основен принцип на нака­
зателното правоприлагане, намерил израз и 
в чл. 7, т. 1 КЗПЧОС, а именно, че за всяко 
престъпление се прилага само онзи закон, 
който е бил в сила по време на извършва­
нето му, и съответно, ако до влизането на 
присъдата в сила последват различни закони, 
се прилага най-благоприятният за дееца.
Аргументът за несъответствие на оспо­
рената разпоредба с чл. 7, т. 1 от конвен­
цията с оглед липсата на предвидимост на 
заместващото наказание поради породените 
от замяната на пробацията с лишаване от 
свобода трудности при правоприлагането 
и създаване на противоречива съдебна 
практика е неоснователен. Самата замяна 
не поражда посочените затруднения при 
прилагането є, а проблеми възникват при 
множество престъпления и предишни осъж­
дания с оглед съобразяване на правилата на 
съвкупността, опасния рецидив и изпълнение 
на наказанието лишаване от свобода при 
условно осъждане поради постановяването 
на заместващото пробацията наказание 
лишаване от свобода. Създадената проти­
воречива практика в тези хипотези не обос-
новава извода за несъответствие на чл. 43а, 
т. 2 НК с чл. 7, т. 1 КЗПЧОС, тъй като по 
тълкувателен път ВКС може да преодолее 
тази практика, като я унифицира, във връз­
ка с което по искане на главния прокурор 
е образувано спряното тълкувателно дело 
№ 6 от 2013 г. на ОСНК.
Оспорената разпоредба не противоречи и 
на чл. 14, т. 7 МПГПП. Според този текст 
„никой не може да бъде съден или наказван 
за престъпление, за което вече е бил оконча­
телно осъден или оправдан съгласно закона 
и наказателната процедура на всяка страна“, 
т. е. цитираната разпоредба от пакта въвежда 
забрана да се ревизира влязла в сила присъ­
да, с което на окончателно осъдено лице се 
налага ново наказание. Замяната на нака­
занието пробация с наказание лишаване от 
свобода не представлява такава недопустима 
според чл. 14, т. 7 МПГПП ревизия на влязла 
в сила присъда, тъй като не става въпрос 
за повторно осъждане. Това е така, защото 
заместващото по-тежко по вид наказание 
се отнася до същото престъпление, за което 
деецът е бил признат за виновен с влязла в 
сила присъда. Тази присъда не е ревизирана 
относно характеристиките на деянието и 
дееца, както и на правната квалификация 
на извършеното престъпление, като осъж­
дането за последното е само едно – след 
замяната това е наказанието лишаване от 
свобода. В резултат на нейното прилагане 
се преустановява занапред изпълнението 
на наказанието пробация, а ако е частично 
изтърпяно, само относно остатъка от него се 
прилага заместващото наказание лишаване 
от свобода, като този остатък се преизчис­
лява в съотношението, уредено в чл. 43а, т. 2 
НК, т. е. осъденият търпи само едно, а не 
две наказания за едно и също престъпление.
С оглед на горното искането за устано­
вяване несъответствие на разпоредбата на 
чл. 43а, т. 2 НК с международните договори, 
по които Република България е страна, също 
е неоснователно.
По изложените съображения Конститу­
ционният съд на основание чл. 149, ал. 1, 
т. 2 и 4 от Конституцията и чл. 22, ал. 1 от 
Закона за Конституционен съд
Р Е Ш И :
Отхвърля искането на Общото събрание 
на Наказателната колегия на Върховния 
касационен съд за установяване на противо­
конституционност и несъответствие с меж­
дународните договори, по които Република 
България е страна, на чл. 43а, т. 2 от Нака­
зателния кодекс (обн., ДВ, бр. 26 от 1968 г.; 
последно изм. и доп., ДВ, бр. 19 от 2014 г.).
 Председател:
Димитър Токушев
2194
МИНИСТЕРСКИ СЪВЕТ
ПОСТАНОВЛЕНИЕ № 71
ОТ 28 МАРТ 2014 Г.
за утвърждаване на Стандарти за вътрешен 
одит в публичния сектор
МИНИСТЕРСКИЯТ СЪВЕТ
П О С Т А Н О В И :
Член единствен. Утвърждава Стандарти за 
вътрешен одит в публичния сектор съгласно 
приложението.
Заключителни разпоредби
§ 1. Отменя се Постановление № 165 на
Министерския съвет от 2006 г. за утвържда-
ване на Стандарти за вътрешен одит в пуб­
личния сектор (ДВ, бр. 56 от 2006 г.). 
§ 2. Постановлението се приема на осно­
вание чл. 48, ал. 1 от Закона за вътрешния 
одит в публичния сектор.
Министър-председател: 
Пламен Орешарски
За главен секретар на Министерския съвет: 
Нина Ставрева